CELEX: 32009R0903
Language: ro
Date: 2009-09-28
Title: Regulamentul (CE) nr. 903/2009 al Comisiei din 28 septembrie 2009 privind autorizarea preparatului de Clostridium butyricum MIYAIRI 588 (FERM-P 1467) ca aditiv pentru hrana puilor pentru îngrășat (titularul autorizației Miyarisan Pharmaceutical Co. Ltd, reprezentat de Mitsui & Co. Deutschland GmbH) (Text cu relevanță pentru SEE)

29.9.2009   
            
            
               RO
            
            
               Jurnalul Oficial al Uniunii Europene
            
            
               L 256/26
            
         
      REGULAMENTUL (CE) NR. 903/2009 AL COMISIEI
   
   din 28 septembrie 2009
   privind autorizarea preparatului de Clostridium butyricum MIYAIRI 588 (FERM-P 1467) ca aditiv pentru hrana puilor pentru îngrășat (titularul autorizației Miyarisan Pharmaceutical Co. Ltd, reprezentat de Mitsui & Co. Deutschland GmbH)
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinați hranei animalelor, precum și criteriile și procedurile de acordare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, s-a depus o cerere de autorizare pentru preparatul menționat în anexa la prezentul regulament. Cererea a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea se referă la autorizarea preparatului de Clostridium butyricum MIYAIRI 588 (FERM-P 1467) ca aditiv pentru hrana puilor pentru îngrășat, în vederea clasificării în categoria „aditivi zootehnici”.
            
         
               (4)
            
            
               Din avizul emis la 2 aprilie 2009 (2) de Autoritatea Europeană pentru Siguranță Alimentară (denumită în continuare „autoritatea”) reiese că preparatul de Clostridium butyricum MIYAIRI 588 (FERM-P 1467) nu prezintă efecte adverse asupra sănătății animalelor, a sănătății oamenilor sau asupra mediului și că utilizarea preparatului poate avea un efect benefic semnificativ asupra indicelui de consum alimentar. Autoritatea nu consideră necesară prevederea unor cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului furajer din furaje, prezentat de laboratorul comunitar de referință înființat prin Regulamentul (CE) nr. 1831/2003.
            
         
               (5)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform dispozițiilor din anexa la prezentul regulament.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Preparatul menționat în anexă, aparținând categoriei „aditivi zootehnici” și grupului funcțional „stabilizatori ai florei intestinale”, se autorizează ca aditiv pentru hrana animalelor în condițiile menționate în anexa respectivă.
   Articolul 2
   Prezentul regulamentul intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 septembrie 2009.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 268, 18.10.2003, p. 29.
   
      (2)  The EFSA Journal (2009) 1039, p. 1.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metodă de analiză
               
               
                  Specia sau categoria de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  UFC/kg de furaj complet cu un conținut de umiditate de 12 %
               
            
                  
                     Categoria aditivi zootehnici. Grup funcțional: stabilizatori ai florei intestinale
                  
               
            
                  4b1830
               
               
                  Miyarisan Pharmaceutical Co. Ltd reprezentată de Mitsui & Co. Deutschland GmbH
               
               
                  
                     Clostridium butyricum MIYAIRI 588 (FERM-P 1467)
               
               
                  
                               
                           
                           
                              Compoziția aditivului:
                              Preparat de Clostridium butyricum MIYAIRI 588 (FERM-P 1467) conținând cel puțin aditiv în formă solidă 5 × 108 UFC/g
                           
                        
                               
                           
                           
                              Caracterizarea substanței active:
                              
                                 Clostridium butyricum MIYAIRI 588 (FERM-P 1467)
                           
                        
                               
                           
                           
                              Metoda de analiză (1):
                              
                                           
                                       
                                       
                                          Cuantificarea: Agar-agar cu sulfit de fier pentru aditiv și preamestecuri și agar-agar selectiv de Clostridium butyricum MIYAIRI 588 pentru furaje.
                                       
                                    
                                           
                                       
                                       
                                          Identificare: metoda electroforezei în câmp pulsator (PFGE).
                                       
                                    
                        
               
                  Pui pentru îngrășat
               
               
                  —
               
               
                  5 × 108 UFC
               
               
                  —
               
               
                  
                              1.
                           
                           
                              În instrucțiunile de utilizare a aditivului și a preamestecului se indică temperatura de depozitare, durata de conservare și stabilitatea la granulare.
                           
                        
                              2.
                           
                           
                              Este permisă utilizarea în furaje care conțin următoarele coccidiostatice autorizate: monensin sodic, diclazuril, maduramicin amoniu, robenidină, narasin, narasin/nicarbazin, semduramicin, decochinat.
                           
                        
                              3.
                           
                           
                              Din motive de siguranță: trebuie utilizată o mască de respirat în timpul manipulării.
                           
                        
               
                  19.10.2019
               
            
         (1)  Detalii privind metodele de analiză sunt disponibile la următoarea adresă a laboratorului comunitar de referință: www.irmm.jrc.be/crl-feed-additives